**Og vi får bedsteforældre til at indskyde et hvis beløb for os (Max 37300), så skal det årlige indskyd beskattes som kapital indkomst, hvilket kan gøres med han frikort?**

Ok, i spørgsmål nr. 2 er der flere faktorer på spil. Det komme nemlig an på HVEM der giver pengene og HVAD der investeres i.

Alle nære familiemedlemmer må HVER give barnet en årlig gave på 69.500kr (i 2022). Hvis et familiemedlem giver mere, skal der betales en gaveafgift på 15% af beløbet. Men altså, hvis vi siger at alle 4 bedsteforældre giver barnet lige præcis 69.500kr per år, så har barnet altså i alt 69.500x4=278.000kr at bruge hvert år!

Hvad barnet bruger pengene på er valgfrit. Han kan evt godt bare spare dem op i en bank f.eks.

Men HVIS barnet vælger at investere pengene, og barnet får positiv afkast, så går skatteregningen til enten barnet selv eller til forældrene, baseret på HVEM der har givet barnet gaven.

* Hvis det er bedste- eller oldeforældre, der giver barnet pengene, beskattes **barnet** af afkastet.
* Hvis det er forældre eller andre familiemedlemmer, der giver barnet pengene, beskattes **forældrene** af afkastet.

Dette svarer altså på HVEM, der beskattes, men når det kommer til HVORDAN, afkastet skal beskattes, kommer det an på hvilke værdipapirer, der er blevet investeret i.

* Købes der akkumulerende fonde og/eller ETF’er, der ikke er på SKAT’s positiv liste, beskattes de som **kapitalindkomst** (omkring 39~42% af hele beløbet) efter **lagerprincippet** (betales hvert år i december).
* Købes der enkeltaktier, udbyttebetalende fonde og/eller ETF’er på SKAT’s positiv liste, beskattes de som **aktieindkomst** (27% under progressiongrænsen, 42% over) efter **realisationsprincippet** (betales når man sælger værdipapirerne).

Her bør man vælge at investere i de akkumulerende fonde og/eller ETF’er, der ikke på SKAT’s positivliste, for at gøre brug af **lagerprincippet** – altså, at man får betalt af det nye afkast hvert år.

Børn har nemlig et frikort på 37.300 kr/året. Det oprettes automatisk af SKAT, når barnet bliver 15 år, men kan også gøres inden med [denne trinvise guide](https://skat.dk/skat.aspx?oid=3449) fra SKAT af.

Dette frikort kan også bruges til **kapitalindkomst**, som jo er gældende med de akkumulerende fonde og/eller ETF’er, der ikke på SKAT’s positivliste. Dvs. at barnet egentlig kan bruge sit frikort til at betale for den årlige skatteregning (pga. lagerprincippet) for sit eventuelle afkast.

F.eks., hvis der investeres 100.000kr pr år i disse fonde og ETF’er over fem år med 7% i årligt afkast ser det sådan ud: Table

Description automatically generated

Proceduren er altså:

1. Pengegaver kommer fra bedsteforældre
2. Der oprettes et mindreårigt aktiedepot på Nordnet
3. Barnets frikort oprettes inde på SKAT
4. Pengene investeres i akkumulerende fonde og/eller ETF’er, der ikke er på SKAT’s positivliste
5. Nyd det skattefrie afkast, og giv dit barn en god opsparing! 😊

**Hvordan er beskatning når der hæves fra depotet?**

Når barnet så vælger at hæve pengene fra depotet, skal der IKKE betales SKAT, fordi barnet allerede har betalt SKAT hvert år med brug af sit frikort 😊

**Hvad er dine tanker om, når han engang selv begynder at bruge af sig frikort/fradrag**

Der får barnet selvfølgelig ikke så udnyttelse af sit frikort, da noget eller hele frikortet bliver brugt til aktieafkast. Men i begge tilfælde vil det ende med nogle skattefrie penge til barnet, så hvis det kommer fra det ene sted eller andet, gør ikke så meget forskel. Men barnet har jo omkring 14-15 år, før det selv kan gå ud at tjene sine egne penge, og dvs. At der er 14-15 årlige frikort, man kan vælge at gøre brug af ved at investere penge i fonde og ETF’er, eller man kan vælge at lade være, og lade de frikort gå til spilde.

**Hvis man både har 1 og 2, er der så fordele ved at skyde i 2 alene(gennem bedsteforældrene) for os som forældre?**

Min personlige holdning er, at det bedst at forældre investerer alle 6.000kr (hvis muligt) til nr 1, fordi her er alt afkast skattefrit, uanset HVEM der giver barnet pengene. Aller helst skal de 6.000kr investeres som et samlet beløb hvert år for at reducere omkostninger med indkøbskurtage.

Derefter er det bedst, at lade pengegaver fra bedsteforældre skydes ind i nr 2, da man her kan gøre brug af at barnet beskattes og har et årligt frikort, det kan bruge på det.

I begge nr 1 og 2 ville jeg mene, at man bør investere i akkumulerende fonde og ETF’er, både pga skattemæssige forhold, men også fordi disse ikke udbetaler udbytte, og man derfor slipper fra at skulle geninvestere evt. udbytte og dermed betale indkøbskurtage igen.